Nehéz bármit hozzátenni a Ripost páratlan tényfeltárásához, miszerint híres iszlám jelkép (FÉLHOLD) van a Jobbik logójában, ami személyesen Vona Gábor külön utasítására került oda (nyilván, tudjukkik tetették oda. Ne tegyen úgy, mintha nem tudná).

Szóval itt az idő újraértékelni egy sor ellentmondásos pillanatot-jelképet-dolgot a közelmúltból.

- Hoppá! Híres iszlám jelképpel díszített zászló lóg a Parlament oldalán. Nemzetbiztonsági kockázat? Sosem fogjuk megtudni. A bizottságot, ami vizsgálhatná, épp bojkottálja a Fidesz, mert Soros.

- Jézusom, egy félhold, alig egy méterre Orbán Viktortól! Mit jelenthet ez? Ráadásul a Miniszterelnökség adta ki a fotót. Iszlám propagandát terjeszt a magyar kormány? DURVA!

- Hát ez meg mi? Ez az, amire gondolok? Nem lehet igaz! Egy FÉLHOLD. A Hősök terén! A mi országunkban!

- Valaki szóljon Kövér Lászlónak, hogy sötétben bujkáló iszlám propagandát csempésztek a háta mögé!

- Mondjuk, így legalább érthető a jobbikosok vonzódása a székely szimbólumokhoz.

- Sőt, hála Elon Musknak, már azt is tudjuk, melyik bolygóról származik az iszlám. HOPPÁ!